Ժերեմի Ալյադեր

Ժերեմի Ալյադեր (; ծն. 1983 թվականի մարտի 30-ին, Ռամբույեում, Ֆրանսիա), ֆրանսիացի ֆուտբոլիստ, «Ումմ Սալալ» ակումբի հարձակվող։

Կարիերա

Ակումբային 
Ժերեմի Ալյադերը իր ֆուտբոլային կարիերան սկսել է «Կլերֆոնտենում»։ 1999 թվականին նա մարզվելու է մեկնում Լոնդոնյան «Արսենալ»։ Պրեմիեր լիգայում հարձակվողը իր դեբյուտը նշում է 2002 թվականի փետրվարի 23-ին, խաղալով «Ֆուլհելմի» դեմ խաղին՝ հանդիպման 81-րդ րոպեին փոխարինելով Թիերի Անրիին։
Զինյալների կազմում առաջին գոլը Ալյադերը խփել է այդ նույն տարվա օգոստոսի 27-ին, Անրիի կողմից անկյունային փոխանցումից հետո։

Հաջորդ մրցաշարում Ալյադերը նշեց իր դեբյուտը Չեմպիոնների լիգայում։ Հարձակվողը, խաղալով «Ինտերի» դեմ խմբային փուլի խաղին, 89-րդ րոպեին փոխարինելու դուրս եկավ Թիերի Անրիին։
Պրեմիեր լիգայի 2003-04 թվականների սեզոնում ֆրանսիական հարձակվողը չանցկացրեց ոչ մի ամբողջական հանդիպում և չխփեց ոչ մի գոլ, բայց դրա փոխարեն կարողացավ գավաթի չորս տարբեր խաղերում, քառակի անգամ գնդակը ուղարկել մրցակցի դարպասը (մեկական անգամ գրավելով «Ռոտերհեմի» և «Վեստ Բրոմվիչի» դարպասները, իսկ 2 անգամ էլ հաջողության հասավ «Վուլվերհեմպտոնի» դեմ խաղում)։

Հաջորդ մրցաշարում Ալյադերը մասնակցություն ունեցավ «Արսենալի» ընդամենը 7 խաղերին, ընդհանուր հաշվով թիմում անցկացնելով միայն 80 րոպե 
, և 2005-06 թվականների մրցաշարից առաջ վարձավճարով տեղափոխվեց «Սելթիկ»։ Հարձակվողը շոտլանդական ակումբի կազմում հանդես եկավ մինչև 2005 թվականի օգոստոսի 23-ը և այդ ժամանակահատվածում մասնակցել է միայն Չեմպիոնների Լիգայի ընտրական փուլի երկու խաղերին, ընդդեմ սլովանական «Պետրժալկայի»։

2005 թվականի օգոստոսից մինչև 2006 թվականի հունվարը Ժերեմի Ալյադերը հանդես է եկել «Վեստ Հեմ Յունայթեդի» կազմում։ Առաջին անգամ «Վեստ Հեմի» կազմում խաղացել է 2005 թվականի օգոստոսի 27-ին, ընդդեմ «Բոլտոնի»։
Ընդհանուր առմամբ հարձակվողը Լոնդոնյան ակումբում անցկացրել է 7 խաղ։

2005-06 մրցաշրջանի երկրորդ շրջանում Ալյադերը նաև վարձավճարային իրավունքներով, հանդես է եկել «Վուլվերհեմպտոնում», խաղալով Չեմպիոնշիպում։ Ֆուտբոլիստը նոր ակումբի կազմում իր դեբյուտը նշել է 2006 թվականի փետրվարի 7-ին, խաղալով «Ստոկ Սիթիի» դեմ հանդիպմանը։
Փետրվարի 25-ին հարձակվողը խփում է իր, «գայլերի» կազմում իր խաղերի, 2 գոլերից մեկը (Բոազ Մայհիլլի դարպասին, «Հալլ Սիթիից»)։

Վերադառնալով «Արսենալ», Ժերեմի Ալյադերը թիմի կազմում, 2006-07 մրցաշրջանի ժամանակ, անցկացրեց 23 խաղ, որից հետո տեղափոխվեց «Միդլսբրո»։ Առաջին անգամ «Բորոյի» կազմում խաղաց 2007 թվականի օգոստոսի 11-ին, «Բլեկբերնի» դեմ խաղում,
իսկ հոկտեմբերի 27-ին, թիմի կազմում, խփեց իր դեբյուտային գոլը («Մանչեսթեր Յունայթեդի» դարպասին)։
Ընդհանուր առմամբ ֆրանսիացին, «Միդլսբրոյի» կազմում, անցկացրեց 3 մրցաշրջան, որից վերջինը, Չեմպիոնշիպում, և 2010 թվականի ամռանը դարձավ ազատ գործակալ։

2010-11 մրցաշարը հարձակվողը ամբողջությամբ բաց թողեց, իսկ 2011 թվականի ամռանը պայմանագիր ստորագրեց ֆրանսիական «Լորյան» ակումբի հետ։ Լորյանցիների կազմում առաջին խաղը անցկացրեց 2011 թվականի օգոստոսի 6-ին, ընդդեմ «Պարի Սեն-Ժերմենի», փոխարինելով Կեվին Մոննե Պակեին, հանդիպման ավարտից 20 րոպե առաջ։
Այդ տարվա սեպտեմբերի 17-ին Ալյադերը Մոննե Պակեի և Ժուֆֆրեի փոխանցումից հետո խփեց 2 գոլ՝ «Սենտ Էտիենի» դարպասին։
«Ռեննայի» դեմ խաղում, որը կայացավ 2011 թվականի հոկտեմբերի 16-ին, հարձակվողը ստացավ քառագլուխ մկանային ազդրի վնասվածք, որի պատճառով էլ բաց թողեց մրցաշրջանի մնացած հանդիպումներին մասնակցելու հնարավորությունը։

Հավաքականում 
Ֆրանսիայի երիտասարդական հավաքականում Ժերեմի Ալյադերը անցկացրել է 7 խաղ, որոնցում խփել է 1 գոլ։ Առաջին հավաքականի կազմում այդպես էլ խաղ չանցկացրեց։

Վիճակագրություն

Պարգևներ 

 «Արսենալ»

 Անգլիայի չեմպիոն (2)։ 2001-02, 2003-04 
 Անգլիայի Սուպերգավաթի հաղթող (1)։ 2004
 Անգլիայի Գավաթի հաղթող (1)։ 2004-05
 Լիգայի Գավաթի եզրափակչի մասնակից (1)։ 2006-07

Ծանոթագրություններ

Աղբյուրներ 
 Ֆուտբոլիստի էջը Ֆրանսիայի պրոֆեսիոնալ ֆուտբոլային լիգայի պաշտոնական կայքում 
 Էջը transfermarkt.com կայքում
 Էջը Soccerway.com կայքում
 Էջը Worldfootball.net կայքում 
 Էջը Footballdatabase.eu կայքում 

Ֆրանսիացի ֆուտբոլիստներ
Անգլիական ֆուտբոլի լիգայի խաղացողներ
Միդլսբրոյի ֆուտբոլիստներ
Ֆուտբոլի հարձակվողներ
Պրեմիեր Լիգայի ֆուտբոլիստներ
Անգլիայի լեգեոներ ֆուտբոլիստներ